《寄程申叔》
宋代·董嗣杲

奇才不泯扬马名，善政况著龚黄绩。
政绩才名分外荣，山林意趣无方觅。
人生富贵骨相中，何须强力争豪雄。
三光五岳蟠心胸，岁寒春色梅花风。
我有小隐傍石屋，石上几回斸黄独。
看来我已不啻足，何事攒眉劳案牍。
程子谈何不碌碌，古意今情两堪掬。
归与归与毋忍辱，同寻牧童过天竺。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。